dwar il-proposta għal direttiva tal-Parlament Ewropew u tal-Kunsill dwar il-ġestjoni tas-sigurtà fl-infrastruttura tat-toroq Kumitat għat-Trasport u t-Turiżmu Tifsira tas-simboli użati * Proċedura ta' konsultazzjoni maġġoranza tal-voti mitfugħa ***I Proċedura ta' koperazzjoni (l-ewwel qari) maġġoranza tal-voti mitfugħa **II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni *** Proċedura ta' kunsens maġġoranza tal-Membri kollha tal-Parlament, minbarra fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE ***I Proċedura ta' kodeċiżjoni (l-ewwel qari) maġġoranza tal-voti mitfugħa ***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni ***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt (Dan it-tip ta' proċedura jiddependi mill-bażi legali proposta mill-Kummissjoni.) Emendi għal test leġiżlattiv Fl-emendi li jsiru mill-Parlament, it-test emendat huwa indikat b' tipa qawwija korsiva. Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom). Il-korrezzjonijiet proposti huma suġġetti għall-qbil tas-servizzi tekniċi involuti. ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5 OPINJONI tal-Kumitat gĦall-Industrija, ir-RiĊerka u l-EnerĠija …………..9 ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW dwar il-proposta għal direttiva tal-Parlament Ewropew u tal-Kunsill dwar il-ġestjoni tas-sigurtà fl-infrastruttura tat-toroq (Proċedura ta' kodeċiżjoni: l-ewwel qari) Il-Parlament Ewropew , – wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2006)0569 ) Għadha mhix ippubblikata fil-ĠU. , – wara li kkunsidra r-riżoluzzjoni tiegħu tad-29 ta' Settembru 2005 dwar il-Programm ta' Azzjoni Ewropew għas-Sikurezza tat-Toroq ĠU C227E, 21.9.2006, p.609 , – wara li kkunsidra r-riżoluzzjoni tiegħu tat-18 ta' Jannar 2007 dwar il-Programm ta' Azzjoni Ewropew għas-Sikurezza tat-Toroq ‐ reviżjoni ta' nofs iż-żmien – wara li kkunsidra l-Artikolu 251(2) u l-Artikolu 71(1)(c) tat-Trattat KE, skond liema artikoli l-Kummissjoni ppreżentat il-proposta lill-Parlament ( C6‐0331/2006 ), – wara li kkunsidra l-Artikolu 51 tar-Regoli ta' Proċedura tiegħu, – wara li kkunsidra r-rapport tal-Kumitat għat-Trasport u t-Turiżmu u l-opinjoni tal-Kumitat għall-Industrija, ir-Riċerka u l-Enerġija ( A6‐0221/2007 ), Jirrifjuta l-proposta tal-Kummissjoni; Jitlob lill-Kummissjoni biex tfassal rakkomandazzjonijiet għall-ġestjoni tas-sigurtà fl-infrastruttura tat-toroq; Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni; Il-proposta tal-Kummissjoni Il-proposta għal din id-Direttiva tkompli mill-programm Ewropew ta' azzjoni ta' sikurezza fit-toroq li l-Kummissjoni ħabbret fl-2003, bħala parti mill-programm stabbilit bil-White Paper White Paper tal-Kummissjoni "Politika Ewropea ghat-Trasport ghall-2010: wasal iz-zmien li niddeciedu", COM(2001)0370 ta' l-2001 biex jintlaħqu modi ta' titjib tas-sikurezza ta' l-infrastruttura tat-toroq. Fl-2001 l-UE stabbiliet il-mira ambizzjuża li sa l-2010 tnaqqas bin-nofs in-numru ta' mwiet fit-toroq ta' l-UE, minn 50 000 sa 25 000.Madankollu, fl-2005 in-numru ta' mwiet fit-toroq kien għadu 41 500.Fl-2001 il-Parlament kien stieden lill-Kummissjoni biex tfassal linji gwida biex jindirizzaw partijiet minn toroq perikolużi ("black spots") u biex il-proġetti ta' bini ta' toroq jinkludu verifiki ta' sikurezza. Minkejja li seħħ ħafna progress fis-snin li għaddew fl-oqsma tas-sikurezza tal-vetturi u tat-taħriġ tas-sewwieqa, fil-qasam ta' l-infrastruttura, it-tielet pilastru tal-kunċett integrat ta' sikurezza fit-toroq, għad m'hemmx regolament unifikat Ewropew . Standards ta' sikurezza ta' infrastruttura fit-toroq fl-Istati Membri varji jinbidlu b'mod sinifikanti fl-istruttura u fl-iskop tagħhom.Kwistjonijiet ta' sikurezza għandhom rwol sussidjarju waqt it-tfassil tat-toroq.Jeżistu problemi wkoll fil-manutenzjoni tat-toroq: f'ħafna każijiet in-netwerk ta' toroq attwali ma jilħaqx standards ta' sikurezza moderni u spiss kien mibni biex jindirizza inqas traffiku minn dak preżenti. Dejta mill-investigazzjonijiet ta' partijiet minn toroq perikolużi tieħu żmien twil biex tilħaq l-awtoritajiet rilevanti. F'ħafna Stati Membri l-awtoritajiet responsabbli mill-bini ta' toroq iridu jindirizzaw il-problema ta' rekwiżiti ta' sikurezza aktar eżiġenti waqt li n-netwerks ta' toroq għandhom aktar traffiku milli jifilħu u riżorsi finanzjarji li qed jonqsu. Huwa minħabba raġunijiet bħal dawn li l-objettivi maħsuba tal-Komunità għadhom bogħod ħafna milli jintlaħqu. Għalhekk id-Direttiva għandha l-għan li tistabbilixxi sikurezza fl-infrastruttura bħala objettiv fiħ innifsu, b'mod parallel mal-fatturi ekonomiċi u ta' protezzjoni ambjentali, fl-istadji kollha ta' l-ippjanar, tat-tfassil u fl-użu ta' toroq. Livell uniku għoli ta' sikurezza għandu jiddomina fit-toroq ta' l-Istati Membri kollha ta' l-UE, u jeħtieġ li dawk li jippjanaw l-infrastruttura jkunu mgħarrfa bi kwistjonijiet ta' sikurezza. Amministraturi ta' l-infrastruttura tat-toroq għandhom jirċievu l-linji gwida, it-taħriġ u l-informazzjoni li jeħtieġu biex jiżguraw li jistgħu jżommu netwerk ta' toroq li jilħaq rekwiżiti ta' sikurezza moderni. U għandu jkun hemm attenzjoni biex tiżgura li r-riżorsi limitati jkunu mmirati lejn it-titjib tas-sikurezza fit-toroq. Biex jintlaħqu dawn il-miri, id-Direttiva tipproponi erba' proċeduri: · analiżi ta' impatt ta' l-effett tal-bini ta' toroq fuq is-sikurezza: għall-varjanti kollha ta' proġett ta' infrastruttura l-impatt ta' toroq ġodda jew tibdiliet maġġuri għal toroq attwali jrid ikun eżaminat; · verifiki ta' sikurezza: awditur indipendenti jrid jevalwa l-ispeċifikazzjonijiet tat-tfassil tal-proġetti ta' infrastruttura kollha biex ikunu implimentati fl-Istati Membri fir-rigward tal-potenzjal ta' aċċidenti tagħhom; · titjib tas-sikurezza fin-netwerk tat-toroq eżistenti: taqsimiet ta' toroq b'rata ta' aċċidenti għolja u b'potenzjal għoli ta' prevenzjoni ta' aċċidenti jridu jkunu investigati b'mod aktar intensiv u meta jkun xieraq jittieħdu miżuri xierqa; · spezzjonijiet ta' sikurezza: spezzjonijiet regolari ta' infrastruttura tat-toroq minn staff imħarreġ huma rekwiżit obbligatorju. Xi Stati Membri diġà għandhom dispożizzjonijiet ta' dan it-tip. Id-Direttiva għandha l-għan li tintroduċi miżuri bħal dawn fi ħdan l-UE. Madankollu, hija ma tistabbilixxi l-ebda arranġament tekniku li jorbot, biex l-Istati Membri jkollhom l-alternattiva li jżommu r-regoli u l-proċeduri attwali tagħhom. Għalhekk l-ispejjeż ġejjin mill-implimentazzjoni ta' din id-Direttiva huma stmati bħala baxxi u huma ħafna aktar inqas mill-benefiċċji ekonomiċi mistennija tal-prevenzjoni ta' spejjeż ta' assistenza permezz tas-salvazzjoni ta' ħajjiet umani. Analiżi ta' l-impatt li l-Kummissjoni ordnat meta fasslet din il-proposta tistima li l-implimentazzjoni ta' din id-Direttiva dwar in-netwerk ta' toroq Trans-Ewropew se ssalva aktar minn 600 persuna fis-sena u tevita madwar 7000 aċċident li jirriżultaw f'korriment. Barra minn hekk, waqt it-tfassil ta' din id-Direttiva, il-Kummissjoni bbażat il-ħidma tagħha fuq is-smigħ ma' bosta esperti u ma' gruppi ta' interess u ma' grupp ta' livell għoli ta' awtoritajiet nazzjonali għas-sikurezza fit-toroq. Minkejja li l-proposta timmira biex tilħaq livell ta' sikurezza unifikat fit-toroq kollha fl-Istati Membri, il-proposta tal-Kummissjoni tirreferi biss għan-netwerk ta' toroq Trans-Ewropew. Biex jinkisbu standards ta' sikurezza validi, universali u għoljin għan-netwerk ta' toroq Trans-Ewropew, hija meħtieġa metodoloġija li torbot u trid tinħoloq bażi biex ikunu introdotti proċeduri ta' sikurezza. Skambju ta' prattika xierqa mhux biżżejjed. Madankollu, din id-Direttiva għandha wkoll l-għan li ttejjeb l-iskambju ta' prattika tajba bejn l-Istati Membri. Ir-rapporteur jappoġġja b'mod sostanzjali l-proposta tal-Kummissjoni. Madankollu, huwa jqis li xi partijiet minnha għandhom ikunu msaħħa u stabbiliti b'mod aktar profond. Għalhekk huwa jipproponi emendi kif ġej. · Id-Direttiva għandha tapplika mhux biss għan-netwerk ta' toroq Trans-Ewropew attwali iżda għall-motorways u ta' toroq prinċipali kollha fl-Istati Membri. Toroq fin-netwerk Trans-Ewropew diġà għandhom standard ta' sikurezza għoli u r-rata ta' aċċidenti f'dawn it-toroq hija relattivament baxxa. Li d-Direttiva tiġi applikata f'din il-parti biss tan-netwerk Ewropew ta' toroq twassal għal vantaġġ żgħir biss. L-analiżi ta' impatt li kienet ordnata mill-Kummissjoni waqt it-tfassil ta' din il-proposta stipulat li jistgħu jkunu salvati 400 persuna aktar fis-sena jekk jiddaħħal l-immaniġġjar ta' sikurezza għan-netwerk kollu ta' motorways, u 900 persuna oħra jistgħu jkunu salvati jekk ikun applikat fin-netwerk kollu ta' toroq ewlenin. · L-Artikolu 2(2) tal-proposta tal-Kummissjoni jiddefinixxi "entità kompetenti" bħala organizzazzjoni pubblika jew privata. L-Artikolu 2(8) jgħaddi lill-entità kompetenti s-setgħa li tadotta linji gwida dwar prinċipji ta' sikurezza li għandhom ikunu applikati meta jinbnew jew ikunu rinovati toroq fi Stat Membru. Ir-rapporteur iqis li r-responsabilità għat-twaqqif u l-immonitorjar tal-linji gwida meħtieġa mid-Direttiva għandha tkun il-qasam stabbilit ta' l-awtoritajiet pubbliċi. · L-analiżi dwar l-ispiża u l-benefiċċju (l-Artikolu 3(3)) għandha tkun suġġetta għal kriterji armonizzati fl-Istati Membri kollha u għalhekk għandhom jintużaw forom armonizzati biex tkun trażmessa din l-informazzjoni. · Il-perjodu ta' żmien ta' kontrolli regolari ta' rutina għandu jitwaqqaf b'mod aktar eżatt (l-Artikolu 6(3)), u huma għandhom jitwettqu mill-inqas darba fix-xitwa u darba fis-sajf. Hekk kif il-kundizzjonijiet tat-temp għandhom influwenza kbira fuq il-kwalità ta' l-infrastruttra huwa xieraq li jkun hemm rabta ma' l-istaġuni. · Il-perjodu ta' żmien li jgħaddi qabel id-Direttiva tidħol fis-seħħ għandu jitnaqqas, u l-perjodi qabel it-taħriġ tal-bidu u bejn il-perjodi ta' taħriġ mill-ġdid għal awdituri tas-sikurezza għandhom jitnaqqsu (Artikoli 8 u 9). · Biex ikun evitat kwalunkwe konflitt bejn il-miri tal-moviment ħieles tal-ħaddiema fis-suq intern u s-sikurezza ta' l-infrastruttura tat-toroq, ir-rapporteur jipproponi li jkunu stabbiliti kriterji minimi għat-taħriġ u t-taħriġ mill-ġdid ta' awdituri u għalhekk, li ċertifikati akkwistati fi Stat Membru għandhom ikunu rikonoxxuti fl-Istati Membri kollha (l-Artikolu 9). · Sabiex jitqiesu l-iżviluppi rapidi tat-traffiku u ta' l-infrastruttura tat-traffiku fl-UE, il-Kummissjoni għandha tanalizza u tevalwa b'mod regolari l-miżuri meħuda fl-Istati Membri u d-dejta miġbura. Ir-rapporteur iqis li jkun utli format standard għall-formola tar-rapport. Il-Kummissjoni trid tressaq rapporti lill-Parlament dwar ir-riżultat ta' l-analiżi (l-Artikolu 10). Skond ir-riżultati, l-arranġamenti fl-annessi tad-Direttiva għandhom ikunu adattati jekk ikun meħtieġ biex iqisu l-progress tekniku, permezz tal-proċedura ta' komitoloġija bi skrutinju parlamentari. · Il-proċedura ġdida regolatorja ta' komitoloġija bi skrutinju għandha tkun applikata f'din id-direttiva għal żewġ artikoli: l-Artikolu 10(5) li jistabbilixxi linji gwida għal entitajiet kompetenti u l-Artikolu 10a (ġdid) li jadatta l-annessi mal-progress tekniku. Il-proċedura ġdida tippermetti lill-Parlament biex joġġezzjona għal miżura adottata fil-proċedura ta' komitoloġija fi żmien tliet xhur. · Ir-rapporteur iqis li l-annessi għandhom jinkludu referenzi addizzjonali, eż. għal kundizzjonijiet klimatiċi, zoni ta' parkeġġ u partijiet minn triq fejn il-vetturi jistgħu jipparkjaw biex ma jfixklux it-traffiku ('lay-bys'), barrieri ta' sikurezza u indikazzjonijiet b'sinjali ta' xogħlijiet fit-toroq, biex tittejjeb il-kwalità tal-mizuri ta' sikurezza. OPINJONI tal-Kumitat gĦall-Industrija, ir-RiĊerka u l-EnerĠija għall-Kumitat għat-Trasport u t-Turiżmu dwar il-proposta għal direttiva tal-Parlament Ewropew u tal-Kunsill dwar l-immaniġġjar ta' l-infrastruttura tas-sikurezza tat-toroq Rapporteur għal opinjoni: ĠUSTIFIKAZZJONI QASIRA Fl-2001, l-Unjoni Ewropea stabbiliet l-għan ambizzjuż li sa l-2010 tnaqqas bin-nofs l-għadd ta' mwiet fit-toroq Ewropej. Waqt li qed iseħħ progress, l-inċidenti fit-toroq ta' l-UE xorta kkawżaw 40,000 vittma fit-toroq u 1.7 miljun korriment fis-sena. Dan huwa ekwivalenti għal inċident ta' l-ajru kuljum b'ajruplan tat-tip 'jumbo' fit-toroq tagħna. L-inċidenti fit-toroq huma l-kawża prinċipali ta' mewt għal persuni taħt il-45 sena. Is-sikurezza fit-toroq teħtieġ azzjoni fil-livell tal-vettura, tas-sewwieq u ta' l-infrastruttura. Twettaq progress sinifikattiv fl-aħħar egħxieren ta' snin fir-rigward tas-sikurezza tal-vetturi u r-regoli tat-traffiku. Iżda, fil-każ ta' l-infrastruttura tas-sikurezza tat-toroq, ma twettaq ebda sforz konġunt fil-livell Ewropew. Din id-Direttiva timmira biex tindirizza dan in-nuqqas billi tiżgura li s-sikurezza tkun integrata fil-fażijiet kollha ta' l-ippjanar, disinn u operat ta' l-infrastruttura tat-toroq fin-Netwerk Trans-Ewropew. L-Istati Membri kollha huma meħtieġa biex iwettqu analiżijiet dwar l-impatt tas-sikurezza fit-toroq, verifikar tas-sikurezza fit-toroq, spezzjonijiet ta' sikurezza u mmaniġġjar tas-sikurezza tan-netwerk. It-twaqqif u d-definizzjoni ta' standards jew rekwiżiti tekniċi huma r-responsabilità ta' l-Istati Membri. Ir-rapporteur ta' l-opinjoni tiegħek jilqa' din il-proposta, li hija stmata li se tnaqqas in-numru ta' fatalitajiet b'aktar minn 600 fis-sena, u toħloq benefiċċju ta' assistenza annwali ta' aktar minn € 2.4 biljun. L-ekonomija u s-soċjetà tagħna jiddependu b'mod qawwi fuq trasport fit-toroq sikur u effiċjenti. L-imwiet bla bżonn u l-ispiża kbira soċjo-ekonomika ta' l-inċidenti fit-toroq (stmata għal € 200 biljun fis-sena) m'humiex aċċettabbli. Is-sikurezza hija u għandha tkun waħda mill-punti ewlenin għal partijiet kollha li għandhom sehem fil-qasam tat-trasport fit-toroq. Għalhekk, ir-rapporteur ta' l-opinjoni tiegħek iqis din id-Direttiva bħala parti minn "ftehima ta' sikurezza" ġdida, li tgħaqqad b'mod realistiku l-protagonisti kollha tal-katina ta' sikurezza - is-sewwieqa, il-vetturi, it-toroq, dawk responsabbli mill-politika u ċ-ċittadini - fl-isforz komuni tagħhom biex isalvaw eluf ta' ħajjiet u biljuni ta' euro fis-sena. Attenzjoni għas-sikurezza waqt it-tfassil tat-toroq, il-kostruzzjoni u l-manutenzjoni tista' twettaq kontribut sinifikattiv fit-tnaqqis tal-frekwenza u s-severità ta' l-inċidenti tat-traffiku fit-toroq billi tinfluwenza l-imġieba fis-sewqan u billi telimina d-difetti mid-disinn tat-triq. L-importanza u r-relevanza ta' infrastruttura mtejba (e.g. kwalità ta' 'motorways' u netwerks ta' toroq, il-karreġġjati, is-sinjali tat-traffiku) kienu wkoll evidenzjati reċentement fir-Riżoluzzjoni tal-Parlament dwar ir-reviżjoni f'perjodu ta' żmien medju tal-Programm Ewropew ta' Azzjoni dwar is-Sikurezza fit-Toroq (18 ta' Jannar 2007). Ir-rapporteur ta' l-opinjoni tiegħek jixtieq jimmarka żewġ punti. L-ewwel wieħed jikkonċerna l-iskop tad-Direttiva, li huwa limitat għan-Netwerk tat-toroq Trans-Ewropew. Dan in-netwerk jikkonsisti fi kważi 90.000 km ta' toroq, iżda huwa magħmul kważi kollu minn motorways u toroq ta' livell simili. Dawn it-toroq m'humiex fil-post ta' fejn iseħħu l-maġġoranza tal-fatalitajiet. Bosta mill-fatalitajiet iseħħu f'toroq b'karreġġjata waħda barra z-zoni urbani. Skond ir-riċerka bosta minn dawn l-inċidenti jistgħu jkunu evitati jekk l-infrastruttura attwali tat-toroq tkun immaniġġjata skond l-aqwa tagħrif disponibbli ta' inġinerija ta' sikurezza. Minn naħa tas-sussidjarjetà, limitazzjoni ta' l-iskop tad-Direttiva għat-toroq trans-Ewropej tiftiehem. Iżda, sabiex tiżdied is-sikurezza tat-toroq l-oħrajn kollha fl-UE, ir-rapporteur ta' l-opinjoni tiegħek jirrakkomanda li jitjieb l-użu ta' skambji attwali iżda frammentarji ta' l-aqwa prattiki. Minbarra dan, ir-rapporteur ta' l-opinjoni tiegħek jixtieq jintroduċi klawsola ta' reviżjoni fil-proposta, li titlob lill-Kummissjoni fuq il-bażi ta' l-esperjenza miksuba biex, inter alia, terġa' tevalwa l-iskop tal-proposta. Ir-rapporteur ta' l-opinjoni tiegħek jixtieq jenfasizza l-importanza tar-riċerka, b'mod speċjali fil-qasam tat-Teknoloġiji ta' l-Informazzjoni u tal-Komunikazzjoni (ICT). Ir-riċerka hija strument importanti fit-titjib tas-sikurezza fit-toroq Ewropej. L-iżviluppar u d-dimostrazzjoni ta' komponenti, miżuri u metodi (inkluża t-telematika) jistgħu jżidu s-sikurezza ta' l-elementi ta' infrastruttura tat-trasport fit-toroq. Ir-riċerka u l-iżvilupp tat-teknoloġija tal-komunikazzjonijiet għall-infrastruttura b'mod partikulari, jistgħu jippermettu trasferiment sikur ta' informazzjoni bejn il-vettura u l-infrastruttra. Dan huwa meħtieġ għal teknoloġija ta' sikurezza ta' vetturi ġodda biex tkun disponibbli bil-kapaċità sħiħa tagħha. Sistemi ta' Trasport Intelliġenti, li pereżempju jindividwaw perikli imminenti fit-triq u jinfurmaw lis-sewwieqa bihom anke qabel dawn ikunu viżibbli, għandhom il-potenzjal li jsalvaw il-ħajjiet u jnaqqsu l-konġestjoni kkawżata mill-inċidenti. F'dan ir-rigward, ir-rapporteur ta' l-opinjoni tiegħek jixtieq jenfasizza l-importanza ta' proġetti ta' riċerka mwettqa skond il-Programm ta' Qafas għar-Riċerka u t-tifrix tar-riżultati tagħhom. Minbarra dan, għandha tissemma' l-ħidma interessanti u importanti mwettqa minn netwerks ta' riċerka, bħall-Programm Ewropew ta' Evalwazzjoni tat-Toroq (EURORAP), u Pjattaformi ta' Teknoloġija, bħall-Kunsill Konsultattiv ta' Riċerka Ewropew għat-Trasport fit-Toroq (ERTRAC). Il-Kumitat għall-Industrija, ir-Riċerka u l-Enerġija jistieden lill-Kumitat għat-Trasport u t-Turiżmu, bħala l-kumitat responsabbli, sabiex jinkorpora l-emendi li ġejjin fir-rapport tiegħu: Test propost mill-Kummissjoni Għadha mhux ippubblikata fil-ĠU. Premessa 4 a (ġdida) (4a) Ir-riċerka hija strument importanti fit-titjib tas-sikurezza fit-toroq Ewropej. L-iżviluppar u d-dimostrazzjoni ta' komponenti, miżuri u metodi (inkluża t-tematika) u t-tifrix ta' riżultati ta' riċerka għandhom parti importanti fiż-żieda tas-sikurezza fl-infrastruttura tat-triq. Ġustifikazzjoni Fis-seba' Programm ta' qafas għar-Riċerka u l-Iżvilupp ġie maqbul baġit sostanzjali sabiex jagħti spinta lir-riċerka Ewropea, anke fil-qasam tas-sikurezza ta' l-infrastruttura tat-toroq (eż. l-iżvilupp ta' sistemi avvanzati ta' inġinerija u metodoloġiji ta' analiżi tar-riskju għat-tfassil ta' l-infrastruttura). Iżda t-titjib tad-disseminazzjoni tar-riżultati ta' riċerka tal-Komunità hija vitali biex jinkisbu dawn il-miri. Fir-riżoluzzjoni tiegħu dwar ir-Reviżjoni f'perjodu taż-żmien Medju tal-Programm ta' Azzjoni għas-Sikurezza fit-Toroq tat-18 ta' Jannar 2007, il-Parlament Ewropew stieden għal riċerka intensiva u koperazzjoni bejn il-partijiet kollha li għandhom sehem. Premessa 5 a (ġdida) (5a) Biex tittejjeb aktar il-prestazzjoni ta' sikurezza ta' toroq attwali, għandu jitqies l-impatt negattiv ta' vetturi partikularment tqal b'piż totali ta' 60 tunnellata u tul massimu ta' 25.25 metru li jippreżentaw ħafna riskji ta' sikurezza. Ġustifikazzjoni 'L hekk imsejħa 'Gigaliners' u 'Megatrucks' qed jipperikolaw is-sikurezza fit-toroq Ewropej. Bosta motorways m'għandhomx sistemi ta' protezzjoni kapaċi li jifilħu għal ħabta bejn dawn il-vetturi. Inċidenti tat-toroq li jinkludu vetturi bħal dawn ikollhom konsegwenzi gravi u l-kostruzzjonijiet ta' pontijiet se jkunu esposti għal livelli ta' tensjoni għolja wkoll. Premessa 8a (ġdida) (8a) Sabiex tiżdied is-sikurezza tat-toroq fi ħdan l-Unjoni Ewropea li ma jiffurmawx parti min-Netwerk Trans-Ewropew tat-Toroq, għandha tkun stabbilita sistema koerenti ta' skambju ta' l-aħjar prattiki bejn l-Istati Membri, li tkopri inter alia proġetti ta' sikurezza ta' l-infrastruttura tat-toroq eżistenti, u teknoloġija ta' sikurezza fit-toroq li ġiet ipprovata bħal, pereżempju, ir-rifletturi inkorporati li jimmarkaw it-toroq, magħrufa bħala "cats' eyes". Il-Kummissjoni għandha teżamina fil-pront din id-Direttiva biex tistabbilixxi jekk l-iskop tagħha għandux jitwessa' biex jinkludi t-toroq ewlenin kollha fl-Istati Membri, li jqis b'mod partikulari utenti tat-toroq vulnerabbli . Premessa 8 b (ġdida) (8b) Minn naħa tiegħu, tibdil modali mit-toroq għal ferroviji jista' jkun ukoll għodda importanti li tippromwovi s-sikurezza fit-toroq. L-Istati Membri għandhom jirrappurtaw lill-Kummissjoni dwar l-implimentazzjoni ta' din id-Direttiva ħames snin wara li tidħol fis-seħħ u mbagħad kull erba' snin. L-Istati Membri għandhom jirrappurtaw lill-Kummissjoni dwar l-implimentazzjoni ta' din id-Direttiva erba' snin wara li tidħol fis-seħħ u mbagħad kull erba' snin. Ġustifikazzjoni Huwa importanti li din il-proposta tkun riveduta. Sabiex ir-rivista tkun fil-ħin, il-Kummissjoni għandha tkun mgħarrfa minn qabel dwar l-istat ta' implimentazzjoni. Il-Kummissjoni għandha tanalizza r-rapporti u t-tagħrif miksubin, u għandha tipprovdi rapport kif xieraq lill-Parlament Ewropew u lill-Kunsill dwar l-implimentazzjoni ta' din id-Direttiva. Il-Kummissjoni għandha tanalizza r-rapporti u t-tagħrif miksubin, u għandha tirrevedi din id-Direttiva biex tistabbilixxi jekk l-iskop tagħha għandux jitwessa' biex jinkludi t-toroq ewlenin kollha fl-Istati Membri, li jqis b'mod partikulari utenti tat-toroq vulnerabbli . Hija għandha tressaq rapport xieraq u r-riżultati tar-reviżjoni tagħha lill-Parlament Ewropew u lill-Kunsill. Artikolu 11 a (ġdid) Obbligi ta' l-Istati Membri Sabiex tiżdied is-sikurezza tat-toroq fi ħdan l-Unjoni Ewropea li ma jiffurmawx parti min-Netwerk Trans-Ewropew tat-Toroq, għandha tkun stabbilita sistema koerenti ta' skambju ta' l-aħjar prattiki bejn l-Istati Membri, li tkopri inter alia proġetti ta' sikurezza ta' l-infrastruttura tat-toroq eżistenti, u teknoloġija ta' sikurezza fit-toroq li ġiet ipprovata. (d) l-analiżi ta' l-impatti ta' l-alternattivi proposti; (d) l-analiżi ta' l-impatti ta' l-alternattivi proposti , li tqis l-aqwa tagħrif disponibbli fl-inġinerija u fit-telematika tas-sikurezza ; Ġustifikazzjoni Inġinerija u telematika tas-sikurezza jistgħu jżidu s-sikurezza ta' l-elementi ta' infrastruttura tat-trasport fit-toroq. L-użu ta' l-ICT (pereżempju Sistemi ta' Trasport Intelliġenti) għandu potenzjal qawwi biex isalva l-ħajjiet. Għalhekk l-aqwa tagħrif disponibbli għandu jitqies meta jkunu analizzati l-alternattivi. (d a) kwalunkwe ħtieġa għal titjib jew kostruzzjoni ta' passaġġi għal persuni u korsiji għar-roti; Anness III, punt 3, punt (f), inċiż 10 a (ġdid) - użu u ttestjar ta' sinjali tat-toroq intelliġenti u sistemi ta' riċezzjoni għat-trażmissjoni integrata ta' limiti ta' veloċità għal vetturi. Ġustifikazzjoni L-użu ta' sinjali tat-toroq intelliġenti għat-trażmissjoni awtomatika ta' limiti ta' veloċità għal vetturi li qed jivvjaġġaw huwa teknoloġija relattivament sempliċi iżda jista' jfisser żieda sostanzjali fis-sikurezza. Anness III, punt 3, punt (f), inċiż 10 b (ġdid) - stallazzjoni ta' servizzi telematiċi armonizzati għal skopijiet operattivi u ta' sinjalazzjoni għal toroq tan-Netwerk ta' Trasport Trans-Ewropew u stallazzjoni ta' sistemi ta' trasport intelliġenti. Ġustifikazzjoni It-telematika u l-adozzjoni ta' sistemi ta' trasport intelliġenti jistgħu jkollhom parti ewlenija fit-titjib tas-sikurezza ta' l-infrastruttura tat-toroq u għalhekk għandhom jitqiesu bħala miżuri korrettivi potenzjali. PROĊEDURA Sikurezza ta' l-infrastruttura tat-toroq Kumitat responsabbli Opinjoni mogħtija minn Data tat-tħabbir fil-plenarja Rapporteur għal opinjoni Data tal-ħatra Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut/i preżenti għall-votazzjoni finali Sikurezza ta' l-infrastruttura tat-toroq Data meta ġiet ippreżentata lill-PE Kumitat responsabbli Data tat-tħabbir fis-seduta plenarja Kumitat(i) mitlub(a) jagħti/u opinjoni Data tat-tħabbir fis-seduta plenarja Opinjoni mhux mogħtija Data tad-deċiżjoni Data tal-ħatra Diskussjoni fil-kumitat Data ta' l-adozzjoni Riżultat tal-vot finali Membri preżenti għall-vot finali Sostitut(i) preżenti għall-vot finali